पोप का ट्विटर पर पहला संदेश : 'मेरे लिए प्रार्थना करें'  
पोप फ्रांसिस ने रविवार को ट्विटर पर अपना पहला संदेश लिखा, 'मेरे लिए प्रार्थना करें।' पोप के निजी ट्विटर अकाउंट पर उनका अनुसरण करने वालों की संख्या 30 लाख से ज्यादा है।
पोप फ्रांसिस ने रविवार को ट्विटर पर अपना पहला संदेश लिखा, 'मेरे लिए प्रार्थना करें।' पोप के निजी ट्विटर अकाउंट पर उनका अनुसरण करने वालों की संख्या 30 लाख से ज्यादा है।
 
समाचार एजेंसी आरआईए नोवोस्ती के अनुसार, पोप ने लिखा, "प्रिय मित्रों, मैं आपका दिल से धन्यवाद करता हूं और अपने लिए प्रार्थना करते रहने का आग्रह करता हूं।"
 
इससे पहले इस ट्विटर अकाउंट का उपयोग पूर्व पोप बेनेडिक्ट सोलहवें किया करते थे। उनके इस्तीफा देने के बाद अकाउंट से सारे संदेश मिटा दिए गए। नए पोप के चुनाव के बाद ट्विटर पर संदेश लिखा गया, "हमारे नए पोप फ्रांसिस हैं।"
 
ब्यूनस आयर्स के कार्डिनल जॉर्ज मारियो बर्गोग्लियो कैथोलिक ईसाई समुदाय के 266वें पोप चुने गए हैं। आगामी 19 मार्च को पोप फ्रांसिस औपचारिक रूप से पदभार ग्रहण करेंगे।